Eilse päeva saak:  "Sorry, thanks"  "Emma Blanki viimased päevad"  "First Squad: The Moment of Truth"    Esimene film, USA indie kino esindaja, oli  tõttöelda paras kräpp. Või vähemalt ei vastanud ta minu ootustele. Tegemist pidi olema suhtekomöödiaga... aga midagi uut nad mulle igatahes näidata ei suutnud. Selle filmi vaatamine, kusjuures, oleks võinud mul suhteliselt kehvasti lõppeda. Nimelt suutsin oma rahakoti mantlitaskust istmete vahele kukutada. Olin juba Sõpruses järgmise filmi vaatamiseks valmistumas kui avastasin, et osa mu isiklikust varast on puudu. Mis siis ikka - kappasin tagasi Solarisse, leidsin oma koti istmete vahelt üles, ja tagasi  Sõprusesse. Seal oli algamas Emma Blanki film.  Emma Blank oli üks hollandi vanamutt, kes ootas oma surma. Teda ümmardas majatäis rahvast, kes kõik lootsid pärandusest osa saada (filmi lõpuks nende lootused muidugi ei täitunud). Ümmardajate seas olid Emma mees, tütar, vend ja veel paar tegelast. Film oli suhteliselt absurdne kuid karakterid olid need, mis asja mõnevõrra päästsid. Just Emma vend Theo, pooletoobine seksimaias killer, oli üks päris huvitav tegelane :)  Õhtu naelaks jäi aga kindlasti  "First Squad: The Moment of Truth". Film algas kell 23.00 ja mõtlesin pikalt, kas ronin kodust veel öösel välja või mitte. Lõpuks seda siiski tegin ja see oli õige otsus. First Squadi lugu oli Kanada, Venemaa ja Jaapani koostöös tehtud täispikk animafilm, mis vestis II maailmasõja aegset alternatiivajalugu. Ikka sellest, kuidas venkud ja sakslased üksteise võidu teistpoolsusest tumedaid ja vähemtumedaid tüüpe elavate maailma püüdsid tuua. Ikka sõjaõnne pööramiseks. Karakterid olid huvitavad, eriefektid ägedad ja vahepeale näidati veel ka intervjuusid Vene ja Saksa sõjaveteranide ja ajaloolastega. Nii et päris originaalne kompott tuli lõpuks kokku.  Kuid täna on juba uus päev uute filmidega :)